जिला प्रशासन 24 अक्तूबर, 1989 को रामशिला पूजन जुलूस को तातारपुर से निकालने में मशगूल था। उसी वक्त बदमाशों ने मुस्लिम स्कूल में बमबाजी शुरू कर दी थी। उनका निशाना एसपी कृपास्वरूप द्विवेदी थे। असल में चंपानाला पुल के नजदीक आठ शातिर बदमाश इक्कठे हो किसी बड़े अपराध की योजना बना रहे थे। पुलिस को सूचना मिली। वहां पुलिस पहुंची तो मुठभेड़ हुई। नतीजतन आठों मौके पर ही मारे गए। यह वाकया दंगे से थोड़े ही रोज पहले का था। इत्तफाक से वे एक ही कौम के थे। इसी वजह से एसपी बदमाशों के निशाने पर थे। शहर में एक अफवाह ने बड़ा रूप ले लिया।